b'\n_START_ARTICLE_\nGreatest Hits (album, Queen)\n_START_SECTION_\nOdziv\n_START_PARAGRAPH_\nOb izidu je Greatest Hits postal takoj\xc5\xa1nja uspe\xc5\xa1nica, uvrstil se je na prvo mesto britanske lestvice albumov in se tam obdr\xc5\xbeal \xc5\xa1tiri tedne. Skupno je bil na lestvici 700 tednov, s \xc5\xa1estimi milijoni prodanih izvodov pa je najbolje prodajan album vseh \xc4\x8dasov v Zdru\xc5\xbeenem kraljestvu. Uspe\xc5\xa1en je bil tudi v Zdru\xc5\xbeenih dr\xc5\xbeavah, kjer je prejel osemkratno platinasto certifikacijo, skupno pa je s 25 milijoni prodanih izvodov tudi eden najbolje prodajanih albumov vseh \xc4\x8dasov na svetu.'